Concurso para elexir o cartel do San Froilán e do San Froilán Miúdo 2018 - Viva Lugo\nInicio Varios Concurso para elexir o cartel do San Froilán e do San Froilán...\nConcurso para elexir o cartel do San Froilán e do San Froilán Miúdo 2018\nABRIL 2018 A Concelleira de Cultura, Turismo, Xuventude e Promoción da Lingua, Carmen Basadre deu a coñecer este venres as bases que rexerán no concurso de deseño gráfico para escoller o cartel do San Froilán e do San Froilán Miúdo 2018, que terá lugar do 4 ao 12 de outubro.\nPoden concorrer cantas autores e autoras o desexen, con traballos de técnica libre, presentando cada persoa cantas obras considere oportunas, sempre orixinais.\nOs deseños contribuirán a enxalzar Lugo e as súas festas patronais.\nNas creacións figurará obrigatoriamente: Lugo, San Froilán 2018; 4-12 de outubro, Festa de Interese Turístico Galego e Festa de Interese Turístico Nacional, así como a imaxe corporativa do Concello e os logotipos das redes sociais existentes destas festas: Instagram, Twitter, Facebook e Youtube.\nOs carteis deberán evitar calquera tipo de propaganda subliminal que podia inducir ao consumo de alcol ou calquera outro tipo de drogas.\nOs traballos presentaranse na Concellería de Cultura, Turismo, Xuventude e Promoción da Lingua, sita na praza Maior, 1, 27001 Lugo, ata o venres, 4 de maio, en formato dixital JPG, cunhas dimensións de 50 x 70 cm e con 72 ppp de resolución (1.417 x 1.984 píxeles), en soporte CD ou lapis de memoria, e pódese facer persoalmente ou por correo postal. Poderase enviar tamén por correo electrónico ao enderezo cultura@concellodelugo.org, indicando no asunto Cartel San Froilán 2018.\nAsí mesmo, se algunha persoa participante o desexa tamén pode entregar o cartel montado a sangue sobre cartón pluma de 5 ou 10 mm e a un tamaño de 50 x 70 cm.\nAs obras entregaranse de forma anónima, con lema, acompañando un sobre co mesmo lema no exterior, e dentro os datos persoais do participante. Se presentan o cartel dixitalmente, estes datos virán nun documento aparte.\nAs obras presentadas serán exhibidas nas redes sociais do San Froilán, onde se farán unha votación popular da que se seleccionarán as obras que se someterán a votación do xurado. Unha vez realizada a votación popular on-line seleccionanranse o seguinte número de carteis: se o número de carteis presentados non supera os 50, seleccionaránse os 10 máis votados e se o número de carteis supera os 50, seleccionaranse 10 e a maiores o 10% dos numero total de carteis presentados.\nEsta votación popular levarase a cabo on-line. O prazo para a votación estará aberto desde as 12:00 horas do 11 de maio ata as 12:00 horas do 21 de maio. Unha vez feito o reconto de votos, farase pública a selección a través da web, das redes sociais oficiais do San Froilán e da páxina web do Concello de Lugo www.lugo.gal\nO Concello de Lugo seleccionará un xurado cualificado, que será o encargado de escoller a obra que represente esta festa, que será premiada cun importe de 2.000 euros, o día 24 de maio, ás 11:00 horas no Concello.\nNo que se refire ao San Froilán Miúdo, as obras deben incluír o seguinte texto, Lugo e San Froilán Miúdo 2018. Os cativos e cativas que queiran presentar as súas creacións deberán entregar a súa obra tamén na área de cultura. Do mesmo xeito serán presentados de xeito anónimo, nun DIN A-4 como mínimo, e montados en cartón pluma ou soporte ríxido. O autor ou autora do deseño gañador recibirá un premio adaptado á súa idade valorado en 300 euros. O prazo de inscrición tamén rematará o 4 de maio.\nCONSULTA AS BASES E INFORMACIÓN OFICIAL na web do concello\nArtículo anterior10.000 nenos e nenas disfrutarán dos concertos didácticos da Banda e a Escola Municipal de Lugo\nArtículo siguiente¡Acción! Fin de semana de rodaxes en Lugo con Findecurta 2018


Praia dos Castros - Wikipedia, a enciclopedia libre\nA praia dos Castros, cuxo nome tradicional é Marbadás, está situada nos confíns da aldea da Rochela na parroquia da Devesa do concello de Ribadeo. Cunha anchura de entre 5 e 20 m en termo medio e de 1.500 m de longo, está dotada de area branca e fina. A praia en si é aberta, cunha ondada forte e ventosa, que lle confire á zona unha forma rectilínea. Conta coas especies faunísticas propias de calquera praia, sobre todo aves.\nVisión xeral da praia, coa praia das Illas ó fondo.\n43°33′18″N 7°7′58″O / 43.55500, -7.13278Coordenadas: 43°33′18″N 7°7′58″O / 43.55500, -7.13278\nEstá enmarcada no medio dunha paraxe rochosa de extraordinaria fermosura. A area altérnase con illas con covas e formas rochosas ás que se pode acceder facilmente na marea baixa. Está comunicada coa praia das Illas (situada ao seu carón) na baixamar. É idónea para a práctica do surf. Ademais, durante a marea baixa conta cunha pequena "piscina", (un reduto ao abeiro dun penedo de pouco máis de 2 x 2 m que os máis cativos saben aproveitar).\nEsta praia, xunto coas de Reinante (en Barreiros) e As Catedrais, Esteiro, As Illas, Areosa e Olga (en Ribadeo), conforman a Zona das Catedrais, espazo natural protexido e catalogado coma Rede Natura 2000. Dispón de Bandeira Azul (concedida desde o ano 1997), e outros servizos propios desta praia: salvamento (os feridos son evacuados ao Hospital Comarcal da Costa-Burela), duchas, pasarelas, servizo de limpeza diario.\nA ela accédese saíndo de Ribadeo pola estrada N-634 en dirección a Lugo, ata desviarse por un ramal á dereita sinalizado. Está preto do Porto Deportivo de Foz; así a todo, a praia dispón doutros recursos a menos de 500 m: sinalización do estado do mar, aparcadoiro, hotel e restaurante, teléfono e servizo de vixilancia. Todo isto, xunto co verde das praderías e o azul do mar, enmarca esta praia na cal se bañaban hai dous mil anos os antepasados lugueses.\nA última fin de semana de agosto celébrase dende o 2004 o "Día do Surf" no cal os rapaces locais da zona, e mais a "Escola de Surf !Hola Ola¡" fan un campionato de surf e de body-board, ademais de dar clases gratuítas e unha pequena festa. Todo isto queda recollido polo Colectivo Audiovisual Elfarero unha pequena asociación cultural que se dedica a filmar vídeos deste deporte.\nTraído desde "https://gl.wikipedia.org/w/index.php?title=Praia_dos_Castros&oldid=5580117"\nÚltima edición o 12 de setembro de 2020 ás 20:46\nA última edición desta páxina foi o 12 de setembro de 2020 ás 20:46.


Vilar sinala que A Esmorga é a demostración de que o cine en lingua galega é viable a nivel comercial | culturagalega\nA esmorga da esmorga\nVilar sinala que A Esmorga é a demostración de que o cine en lingua galega é viable a nivel comercial\nOs actores e director da Esmorga. Foto: eliaz.es\n"Contento cos resultados?". Do outro lado do teléfono escóitase unha sonora gargallada. "Esa é unha pregunta retórica?", contesta Ignacio Vilar, director de A Esmorga, a película galega e en galego que está obtendo os primeiros postos nas cartelerias dos cines galegos por segunda semana consecutiva. Xa van aló máis de 20.000 espectadores só en Galicia, superando ás grandes producións americanas, e a cifra segue a subir. Falamos con Vilar para coñecer as claves do éxito da Esmorga e o que nos ensina sobre o futuro do audiovisual galego.\nIgnacio Vilar sabía onde se metía. Experto en longas campañas de marketing, este director ten un modelo propio de promoción moi persoal no que previamente á estrea en salas se realizan moitos pases con colectivos profesionais e no ámbito local. "Observaba que o público saía emocionado, saía tocado e despois o máis impresionante é que saían orgullosos. Sentían que competíamos con calquera cinematografía do mundo", comenta emocionado Vilar.\n"Fixemos unha campaña de promoción moito máis grande que as películas norteamericanas", di Ignacio Vilar, "porque sabíamos o que temos". Así que a campaña promocional contou 10 días cos actores, un feito que é inusual, publicidade en autobuses e noutros medios, e colleitou un excelente impacto no público do cine. "Máis que o orzamento, unha película o que ten que ter é unha historia detrás, debe ser unha experiencia que viva o o espectador, unha experiencia que te sirva para a vida".\nA través da rede de R, o equipo do filme conéctase por videoconferencia cos centros de ensino da comarca na que están a realizar a presentación e deste xeito realízanse presentación a todo tipo de públicos en simultáneo. Manexándose moi ben a proximidade, Ignacio Vilar aproveitou o caudal de coñecemento aprendido nas súas dúas cintas previas: Pradolongo e Vilamor, nos que a promoción do filme levábase de cidade en cidade e de vila en vila. O salto á simultaneidade e a 18 copias en salas comerciais é a innovación de Ignacio Vilar para A Esmorga.\nAprender máis sobre o espectador\nUnha das curiosidades da estrea sinalada por Vilar é as sorpresas que está a dar o espectador. "Dicíanme que a película non ía funcionar en salas como Marineda City", comenta Vilar, "pero eu porfiei e a película conseguiu aplausos nesas salas. Por que? Temos prexuízos con respecto aos espectadores, pero pódese ver que unha película en galego pode chegar a un público que posiblemente non é galegofalante".\nCun gran éxito de crítica, para Ignacio Vilar A Esmorga é conseguir a "inmortalidade" para a obra de Eduardo Blanco Amor. "Creo que cada xeración, en todo, debe coller a testemuña da anterior. Iso é a inmortalidade", comenta o director. "O mesmo pasa coa lingua galega: ao usala estou perpetuando o que os meus devanceiros fixeron".\nVilar explica que A Esmorga pode ser un gran argumento para repensar as políticas públicas do audiovisual. "O 80% do diñeiro público destinado a audiovisual debería ir destinado a filmes rodados inicialmente en galego", afirma Ignacio Vilar, "porque A Esmorga demostra que o público acude ao cine cando lle interesa e o idioma non é tan importante nesa decisión. Nestes momentos hai moitos filmes pagados con diñeiro público galego rodados inicialmente en castelán".


VermisLAB converte a Intelixencia Artificial en elemento transversal da súa formación extraescolar - Código Cero - Diario Tecnolóxico de Galicia\nVermisLAB converte a Intelixencia Artificial en elemento transversal da súa formación extraescolar\nSergio Dacal, de VermisLAB, finalista na última edición da Maker Faire Galicia, ideou unha man robótica controlada por intelixencia artificial e sensores musculares para axudar a persoas con certas discapacidades.\nO proxecto compostelán VermisLAB, referente na divulgación de tecnoloxías maker (os seus integrantes son os principais impulsores do evento argalleiro Galicia Maker Faire), prepara nestes días previos ao inicio do curso un novo e decisivo paso en materia de formación. En concreto, trátase da integración da Intelixencia Artificial en todas as súas materias e para todas idades. Deste xeito, as actividades de formación extraescolar para nenas e nenos de 4 a 16 anos contarán coa IA como un dos elementos transversais.\nDurante estas actividades extraescolares os/as alumnos/as poderán aplicar esta tecnoloxía a proxectos relacionados coa robótica, o recoñecemento de imaxes, a predición de fenómenos, o movemento autónomo ou a seguridade, “entre outras moitas cousas”, explican dende Vermis, engadindo que esta tecnoloxía consiste “nas habilidades que teñen algunhas máquinas de aprender e razoar coma os humanos, pero dun xeito moito máis áxil e eficiente”.\nDesde VermisLAB consideran “fundamental achegar esta tecnoloxía o antes posíbel” ós máis pequenos e “facelo ademais dun xeito responsábel, xa que a nosa interacción con ela vai a ser constante e o futuro da humanidade pasa polo seu bo desenvolvemento e uso”.


almanaquedasirmandades.gal - O 13 abril de 1933 constitúese a Agrupación republicana feminina. Constituíuse oficialmente na Coruña o día 13 de Abril de 1933, previa xuntanza de disolución, celebrada o día 9 de abril, do...\nFalamos da AS-PG en radio CUAC\ncuacfm.org - Onte en Radio CuacFM falamos, e bastante, da AS-PG. Foi o programa 285 de Recendo e repasamos os 40 anos de historia da as-pg, a situación do sistema educativo antes e agora, os nosos proxectos ... Eis o audio, na ligazón:...\nalmanaquedasirmandades.gal - O 6 de abril de 1895 nace en Guísamo (Bergondo – A Coruña) María Miramontes, animadora e impulsora das escolas de ensino galego. Sendo moi nova establece relación cos núcleos galeguistas da cidade e comeza a...\nDe AS-PG hai 911 días\nalmanaquedasirmandades.gal - O 5 de abril de 1897 morre na Coruña Francisco Mª de la Iglesia González rexionalista galego, mestre, xornalista, poeta e dramaturgo. Fundou e dirixiu “El Diario de Galicia” e colaborou en “El...\nVilar Ponte. Nacionalismo galego\nDe AS-PG hai 926 días\nVilar Ponte. Nacionalismo\nalmanaquedasirmandades.gal - O 21 de marzo de 1916 Antón Villar Ponte tira do prelo, na “Tipografía Obrera” coruñesa, unha primeira edición do folleto titulado Nacionalismo gallego. Nuestra afirmación regional. Segundo indica a...\nA fin do exilio interior de Nacho Taibo\nDe AS-PG hai 928 días\nwww.sermosgaliza.gal - A escrita de Taibo -nado en 1949 en Madrid- circulou sempre por vías alternativas. Os aires borgianos e de anticipación posmoderna de Homes de ningures (1977), a reivindicación da narrativa de aventuras en Informe bestiario...\nRoxelio Lois Estévez\nDe AS-PG hai 935 días\nalmanaquedasirmandades.gal - O 12 de marzo de 1842 nace en Pontevedra Roxelio Lois Estévez, escritor e xornalista. Colaborou entre outras publicacións en “La Opinión”, “El Diario” e “El Ángel del Hogar”, e dirixiu...\nDe AS-PG hai 941 días\nDe AS-PG hai 950 días\nAS-PG en As mulleres no mundo do deporte de competición ( hai 294 días ): https://www.farodevigo.es/deportes/pontevedra/2019/12/11/vero-boquete-habla-situ...\nXoán Costa en Pexegueiro, altísimo poeta ( hai 839 días ): Outro texto ben interesante de López Foxo sobre Pexegueiro podemos lelo...


Coronavirus e acceso aberto : algunhas reflexións | Fonseca\nCoronavirus e acceso aberto : algunhas reflexións\nPosted by Fonseca ⋅ 30 Xaneiro 2020 ⋅ Deixar un comentario\nFiled Under Acceso abierto, citizen expert, coronavirus, Elsevier, Open Access, Wiley\nQue o coñecemento ten que ser universal e sostible, é, sen dúbida un dos piares do acceso aberto. Tamén o feito de que existen outras formas de publicación, de difusión da información científica e médica. Non imos falar agora de cuestións que xa trataron outras mellor ca nós e nós mesmas de xeito máis somero, pero si subliñar de novo que a rapidez no espallamento é crucial para a chegada a bo porto da información biomédica, e crucial na loita contra unha epidemia. Hoxe falamos sinxelamente disto, da necesidade da rapidez, non tanto dos aspectos miúdos, e non menores, de embargos, pagos de APCs ou predatory journals.\nA pasada semana saiu en The Guardian un artigo sobre o coronavirus e a necesidade deste acceso de primeira man (e rápidamente!) das publicacións sobre pandemias. En Coronavirus and Ébola: could open access medical research find a cure?, a xornalista Rachel Palls fai unha encendida defensa do acceso aberto como vehículo fundamental para unha rápida transmisión do coñecemento, ademáis de poñer enriba da mesa cuestións sobre as que levamos debatendo moito tempo na comunicación científica: por que é tan lento o acceso á documentación biomédica tralos muros de pago, embargos e demáis? Será o Plan S a realidade sostible que agardamos para un acceso aberto en condicións aos resultados da investigación? E, sobre todo, por que tódalas revolucións a prol da accesibilidade da investigación quedan diluidas sen subliñar, de xeito máis firme, o aspecto ético e solidario do asunto? Arrepía ler a carta que, enviada ao New York Times, asinaron unha chea de investigadores biomédicos de Liberia, decindo que, de ter acceso á documentación, o Ébola podería ter sido detido moito antes.\nImaxe da cabeceira da carta asinada por investigadores biomédicos de Liberia no The New York Times. Prema na imaxe para acceder ao artigo orixinal, accesible na rede.\nQue existe unha realidade no acceso aos resultados da investigación queda perfectamente resumida neste tuit de Marc KOnecny:\nPolo momento, e ante o estado de emerxencia e pánico creado polo coronavirus, dúas grandes corporacións editoriais poñen en aberto os seus recursos sobre o mesmo. Wiley anunciaba a pasada semana que abría os seus recursos:\nPortal de Wiley onde concentra en aberto tódolos artigos que van saíndo sobre coronavirus nas revistas do seu grupo. Premede na imaxe para acceso.\nE, pouco despois, Elsevier facía o mesmo:\nPortal de Elsevier con información gratuíta sobre o corona virus. Premede na imaxe para acceso ao portal.\nAlgunhas voces critican con certa dureza o que lles parece un “lavado de cara” das grandes corporacións ou se preguntan por que o coronavirus e non outras enfermidades. Ao mellor, e gostaríanos crer esta idea, é que a industria editorial avanza cara unha maior apertura ou racionalización dos recursos, e que a materialización coincide coa chegada deste virus. O feito é tamén que, nos últimos anos, a visibilidade dos chamados “citizen expert” é moito maior. O eco que obteñen estas comunidades de cidadanos interesados por unha causa concreta á que a ciencia pretende dar resposta, seguidores dos avances que se fan nese sentido pola súa persoal implicación, vese reflectida no primeiro exemplo do artigo de The Guardian que vos amosamos: Jonathan Simms, pai dun rapaz de Belfast afectado pola enfermidade de Creutzfeldt-Jakob, conseguiu que o fillo tivera acceso a un tratamento experimental que lle alongou a vida. Como tivo este home coñecemento desta posible cura para o fillo? : Investigando e lendo sobre a enfermidade partindo do que estaba na rede en OA. O caso de Simms, escollido a miúdo como exemplo polos principais defensores do acceso aberto, pertence a ese paradigma do que falabamos que poden exercer presión para o avance da ciencia en aberto.\n(Nota bene: coñecemos tamén este recurso colaborativo que non é tanto o obxectivo deste post, pero que nolo sinala Honorio Penadés e deixámolo aquí por se é de interese)\nThe Coronavirus Papers unlocked: 5,352 scientific articles covering the coronavirus – fully searchable and free. from Open_Science\n« Iniciativa Helsinki: unha aposta pola diversidade lingüística na investigación (con infografía)\nFellini somos nós! : exposición na biblioteca de Ciencias da Comunicación »


América Latina require maior esforzo para loitar contra a fame | Consumer\nAmérica Latina require maior esforzo para loitar contra a fame\nUn 20% da poboación en América Central e o Caribe sofre subnutrición, segundo a FAO\nPara David Harcharik, director xeneral adxunto da FAO, que participou na Conferencia Latinoamericana da fame Crónica no Marco das Metas do Milenio, «o progreso é aínda lento, pero cun maior esforzo chegariamos a cumprir a meta en toda a rexión». Actualmente, esta zona ten un número absoluto de desnutridos próximo aos 53 millóns, o que supón o 10% do total da súa poboación. A maioría das vítimas da fame están en América do Sur (34 millóns), case a metade dos cales viven en Brasil, aínda que a incidencia máis alta dáse na subregiones de América Central e o Caribe, con aproximadamente o 20% da poboación.\nEn 1990-1992 existían 820 millóns de subnutridos, cifra que para 2015 debe reducirse en 410, segundo a meta dos Obxectivos do Milenio. Para América Latina, esta redución implica baixar de 60 a 30 millóns e diminuír a proporción de subnutridos do 14 ao 7% do total da súa poboación. A pesar de todo, a porcentaxe de subnutridos a nivel mundial reduciuse tan só do 20% en 1990-1992.\nO representante da FAO asegura que o incremento ou estancamento dos niveis de pobreza en América Latina durante a última década, combinado con niveis de desigualdade entre os máis altos do mundo, foron factores cruciais en impedir un maior éxito na loita contra a fame.\nA pesar do seu elevado nivel de urbanización, os subnutridos sitúanse no seu maior parte nas áreas rurais. Por esta razón, abater á fame require dar alta prioridade á agricultura e ao desenvolvemento rural, e en especial á agricultura familiar, que se atopa moi descoidada.\namérica do sur fao hambre-gl


Sanxenxo contratará vixiantes de apoio para controlar o aforo e distanciamento nas súas praias - Pontevedra Viva\nMartes 12 de Maio, 2020 ás 17:28 do Martes 12 de Maio, 2020\nO Concello de Sanxenxo segue avanzando nas xestións e previsións estivais que miran ao sector turístico. Este mércores 13 de maio está prevista reunión urxente e extraordinaria do Consello de Administración de Turismo de Sanxenxo en cuxo orde día inclúese a contratación de persoal para garantir a seguridade e o control das súas praias.\nTrátase de socorristas, sanitarios e por primeira vez, vixiantes de apoio cuxa función será vixiar que non se excede o aforo permitido nos seus areais, así como o cumprimento das medidas de distanciamento entre persoas que eviten contagios. O Concello contempla como posibilidade engadir tres novas bandeiras azuis, de forma que eleva a contratación ás 108 persoas, 36 máis que no último verán.\nEses máis de cen contratos serán: 82 socorristas e sanitarios, que supoñen dez máis que o ano anterior e 26 vixiantes de apoio. Debido ás restricións de actividades e movementos que aínda están en vigor, o proceso de selección modifícase.\nDesta forma, para garantir a igualdade de oportunidades e evitar situacións de risco, esta vez elimínanse as probas físicas presenciais e a documentación que teñan que presentar os aspirantes farase por Rexistro con cita previa. Estes realizarán un test vía telemática e se evalurarán ademais cunha valoración de méritos.\nNa reunión do organismo Turismo de Sanxenxo inclúese por outra banda, o levantamento da suspensión do concurso para o servizo de balizamento de praias de forma que aínda queda o resto de días hábiles da semana para concorrer. O prezo de saída é de 257.730 euros e como novidade inclúe a iluminación nocturna de Silgar, Panadeira e Caneliñas.\nTamén se sacará a concurso o servizo de limpeza de aseos en praias, que tamén ante a pandemia fai máis rigoroso o prego de condicións.


Crean un selo de compromiso para mercar no comercio local 'con total confianza' - Pontevedra Viva\nXoves 23 de Xullo, 2020 ás 13:29 do Xoves 23 de Xullo, 2020\nIdentificar os comercios de Poio nos que se pode mercar "con total confianza". É o principal obxectivo do selo de compromiso que activou o programa Poio Confía. Poderán contar con el todos os establecementos do municipio que cumpran todos os protocolos de seguridade.\nA través de Poio Confía, unha iniciativa das concellerías de Promoción económica e Turismo, buscan que o municipio sexa un "referente" en canto a medidas que mostren confianza e motivación por mercar nos comercios locais.\nTodos os negocios instalados no concello poderán adscribirse á marca Poio Confía, visibilizando así todas as medidas e o esforzo que a cidadanía está a facer para evitar a propagación da COVID-19.\nPara poder contar con este selo, os comercios deben comprometerse a adoptar as medidas necesarias para evitar a xeración de riscos, tanto de exposición como de propagación do COVID-19 e informar de forma axeitada á clientela das medidas de seguridade implantadas.\nAdemais, deberán respectar as medidas de aforo, entrada e saída do establecemento, implantar un plan de limpeza e desinfección acorde coa súa actividade, fomentar o teletraballo nos casos que sexa posible ou coordinarse coas empresas provedoras.\nO decálogo inclúe ademais aportar todos os coñecementos necesarios aos traballadores, crear espazos de confianza e seguridade, apoiar aos demais negocios do municipio e colaborar coas administracións para cumprir cos requirimentos da situación de nova normalidade.\nPoio Confía leva dende a súa andadura -hai menos dun mes- máis de 30 asesoramentos personalizados e 20 negocios visitados para dar resposta ás dúbidas acerca das medidas a ter en conta polo COVID-19.\nAsesoramento personalizado para 40 empresas de Poio na xestión da situación derivada da Covid-19


O TM Monte Porreiro vence con contundencia ao Leganés (4-0) - Pontevedra Viva\nDomingo 19 de Xaneiro, 2020 ás 12:36 do Domingo 19 de Xaneiro, 2020\nPrimeira vitoria do ano para o Tenis de Mesa Monte Porreiro, esta vez ante o Leganés, pechacancelas de Superdivisión Masculina. O conxunto pontevedrés, que viña de perder contra o Borges Vall, dominou o encontro e impúxose por 4-0.\nComezou o duelo no Príncipe Felipe con vitoria de Horacio Cifuentes sobre Emilio García-Romeu cun contundente 3-0. Acto seguido chegou a quenda de Martin Betancor e Libre Sancho. O primeiro xogo levoullo o xogador do Leganés, pero Betancor conseguiu voltear o resultado para levar o set por 3-1 e sumar o segundo punto para os de Pontevedra.\nNo terceiro cruzamento, Tomás Joffre enfrontouse a Borja Sánchez e, aínda que cedeu o terceiro xogo, acabou levándose o partido por 3-1 pechando o último set cun bo punto de saque.\nCo 3-0 no marcador global, chegou o duelo final. Betancor regresou á pista para facerse cunha nova vitoria, esta vez fronte a Emilio García-Romeu ao que venceu con claridade por 1-11, 7-11 e 2-11 e sentenciar o encontro.\nConsulta a acta do partido Visit Pontevedra-Leganés na seguinte ligazón.\nO conxunto feminino do Tenis de Mesa Monte Porreiro non puido facer nada fronte ao Cidade de Narón.\nO único set para as de Pontevedra conseguiuno Mar Rivas no seu duelo ante Claudia Canay, poñendo o 3-1 no marcador global. A pesar diso, as pontevedresas terminaron caendo por 5-1 no partido correspondente á xornada 13 de División de Honra Feminina.\nConsulta a acta do partido Cidade de Narón-Visit Pontevedra na seguinte ligazón.\nO equipo de tenis de mesa de Monte Porreiro enfrentouse este fin de semana ao Leganés no pavillón do Príncipe Felipe


Manel colle as rendas do equipo – Deporte Galicia\nManel Vázquez, xunto ao seu equipo de colaboradores: Julio Novoa, Santi Ferrón e Zeus, faise cargo dende hoxe, da dirección do primeiro equipo da UD Barbadás.\nO técnico ourensán que adestrou á SD Valenzá, CD Ourense B e CD Arenteiro afronta con ilusión este reto que se lle presenta e que non é outro que tratar de devolver ó Barbadás á Terceira División. Por diante terá 10 xornadas para recurtar os 3 puntos que separan aos azuis do segundo clasificado, o CD Estradense.\nDende o Clube, queremos agradecer a Juanjo Vilachá, Lito e Juan Carlos Aguiar o seu gran traballo en beneficio dos intereses da UD Barbadás, desexándolle moita sorte nos seus vindeiros proxectos deportivos.\nEnlace con la noticia original: Manel colle as rendas do equipo\nCircular FGA Nº: 43/2019 .- Concentración Sector Lanzamentos\nDerrota do Xuvenil "B" nun mal partido


The Dune Preserve: bar icónico de Bankie Banx, lugar de concertos e restaurante\nA abrupta barraca praia Bankie Banx acolle o festival de música Moonsplash e moito máis\nThe Dune Preserve, fogar do emblemático músico anguliano Bankie Banx eo famoso festival de música Moonsplash, é unha franxa de dous acres de terra na bahía de Rendezvous de Anguila, flanqueada polo CuisinArt Resort and Spa eo campo de golf Temenos de Cap Juluca . A propiedade tamén inclúe o restaurante Dune Preserve e Planet Dune, un salón de música en directo.\nDesde 1994, Bankie e sidekick Ras Bullett recolectaron barcos de vela antigos, barcos pesqueiros e madeira a vapor e transformáronos nunha obra de arte funcional en expansión.\nOrixinalmente, a propiedade consistía na cabina dunha habitación de Banx e un bar de praia, pero o dominio de slapdash do cantante creceu significativamente ao longo dos anos a pesar de ser asoladas dúas veces por furacáns. Banx ata tiña a man en restaurar as dunas de area diezmadas pola tempestade na baía de Rendezvous - agora volveron a case a metade do seu tamaño anterior.\nO Dune Preserve foi descrito como o lugar máis legal no Caribe e os visitantes repetiron o ex presidente de Estados Unidos Bill Clinton. "É o único bar de praia do mundo onde é probable que se metese nun ex presidente, un ex-pirata e un antigo bigger de Wall Street no mesmo día", dixo Olaide Banx, o director de Bankie Banx.\nMoonsplash, que se celebra cada mes de marzo, é a maior festa do ano en Anguila, pero os visitantes da illa poden caer para gozar das postas de sol con un Duneshine - unha bebida de xenxibre fermentado - en man en calquera momento. Podes coñecer a Bankie e quizais falar sobre a política e a economía, coller un show no Planet Dune ou facer un bocado no restaurante ao aire libre polo mar.\nTop Villas en Anguila\nViaxe a Murmansk, a cidade máis grande do norte do círculo polar ártico\nEventos e festivais de Belice\nPerfil da comunidade de Natomas\n18 Partes de Pub de St. Patrick's Pub en Minneapolis e St. Paul\n¿Que é a terapia de masaxe?\nVacacións saudables en México


Posición do BNG ante o xuízo no Tribunal Supremo contra as e os presos políticos cataláns - Contrainformación\nInicio Uncategorized Posición do BNG ante o xuízo no Tribunal Supremo contra as e...\nPara o Bloque Nacionalista Galego todas elas son pres@s polític@s. “Polític@spres@s” son os políticos que se atopan privados de liberdade despois de roubar das arcas públicas ou se aproveitar dos seus cargos para beneficio propio. Estas persoas non roubaron, non mataron. O seu único delito é defender por vías pacíficas e democráticas o dereito inalienábel do pobo catalán a poder decidir o seu futuro. Para elo cumpriron co seu programa electoral e co mandato do mesmo poñendo urnas para que o pobo catalán se expresase como o fai un pobo en democracia: votando.\nPara o BNG, este é un xuízo político e a enésima demostración do proceso de profunda involución democrática que se está a vivir no estado español. Estamos convencid@s de que estas persoas non van ter acceso a un xuízo xusto e que a sentenza leva tempo escrita. Unha situación deste tipo non lle pode resultar indiferente a ninguén. Ningunha persoa demócrata pode permanecer de perfil ou equidistante ante unha situación tan grave.


Refráns e ditos populares (II) | The Muros Times\n← Novas de Onte (3 de abril de 1910)\nOs nosos fotograf@s: Alianza Uhía Patiño: →\nRefráns e ditos populares (II)\nSeguimos cos refráns e poderiamos facelo eternamente, porque os refráns non se darían acabado. Forman parte do noso día a día e conforman a nosa maneira de ser. A petición de algúns lectores, neste número de TMT vou facer referencia a explicar uns que nos son moi coñecidos.\nHome prevenido vale por dous:\nEste refrán recomenda a cautela en tódolos ámbitos da vida. Da a entender que as persoas que obran con precipitación e imprudencia necesitan axuda ou necesitan empregar mais esforzos que as persoas precavidas ou tempradas.\nO que con nenos se deita, mexado se levanta:\nIndica este refrán a insensatez de manter relacións con necios ou imprudentes. O uso dos debese a súa condición simple e inocente.\nEn martes, nin te cases nin te embarques:\nEste refrán indica a necesidade de non emprender negocios ou asuntos importantes en martes. Para comprender o seu significado temos que volver a mirada a Roma clásica na que os romanos estableceron os días da semana en virtude dos deuses os que se consagraban. Así, o luns era o día da lúa, o martes correspondía o deus Marte, o mércores a Mercurio, etc. Pois ben o martes correspondía a Marte, o deus da guerra e a discordia. A presenza deste deus garantizaba o desastre en calquer negocio que se emprendera: evitábase viaxar. Comerciar ou entablar relacións. E moi lóxico que evitaran tamén casarse, porque o matrimonio verificado en martes estaría rexido pola discordia. O martes era, en cambio, o mellor día para entrar en guerra.\nA camiño longo, paso corto:\nRecomenda este refrán non precipitarse nas tarefas que requiren moito tempo. En xeral, lembra que todas as labores e negocios necesitan moito tempo, e como dí o proverbio < a presa non e boa conselleira>.\nSi non canta o galo, cantará a galiña:\nTen este refrán dous significados. O primeiro fai referencia a confianza de que algo bo haberá de vir, por unha parte ou por outra. O segundo significado aborda as relacións conxugais e sinala que si o varón non fai uso do seu tradicional poder, a muller apropiarase do dereito de organizar e mandar na casa.\nPenas e olas nunca veñen soas:\nO refraneiro sorprende sempre polo seu inxenio e graza; pero en ocasións amósanos os seus verdadeiros valores poéticos, coma neste caso. O carácter nostálxico e triste das olas do mar únese o dos dores humans, e, deste xeito, ofrece unha verdadeira xoia da poesía. Co mesmo significado, pero na súa versión proverbial, mais corta e axustada, expresase a seguinte sentencia:\nEsta entrada fue publicada en Cousas que interesan y etiquetada José Manuel Formoso Luces (Porrúa), Xullo-2014. Guarda el enlace permanente.


Nova app para o control de uva na D.O. Ribeiro\nInicio/Economía/Nova app para o control de uva na D.O. Ribeiro\nMediante este novo sistema, os controis de vendima nas distintas adegas da denominación verase moi axilizado\nO presidente do CRDO Ribeiro e o presidente da Deputación de Ourense, na presentación da nova aplicación.\nOs datos da vendima do 2015 na Denominación de Orixe Ribeiro serán procesados procesados e actualizados minuto a minuto. Isto será posible grazas á nova aplicación para realizar os control e certificación de vendima que os inspectores posúen nas súas tablets. Desenvolveuse dentro do Sistema de Xestión Integral Automatizado e de alta mobilidade para o consello regulador e o seu órgano de control e certificación.\nMediante este novo sistema, os controis de vendima nas distintas adegas da denominación verase moi axilizado, ao volcarse os datos na nube de información que a posteriori pasarían ao servidor do Consello Regulador e na web, tendo desta maneira acceso ás cifras de inmediato tanto o propio Consello, como os correspondentes operadores.\n“Deste xeito poremos máis en valor ao Ribeiro e garantiremos o proxecto dende o viñedo ata a botella mostrando transparencia total para que se saiba todo o que se está a facer ante todos ata chegar ao consumidor final”, sinala o presidente deste consello regulador, Miguel Ángel Viso, na presentación deste novo sistema na mañá do 18 de setembro.\nEste novo sistema conta cun avanzado software de xestión e cun completo hardware asociado, que recolle a documentación, procedementos, rexistros, información, relaciónaos e “permite unha efectiva translación de datos, minimizando erros e recursos, é dicir que xera unha efectividade e fiabilidade do traballo e servizos que presta o Consello Regulador aos integrantes da Denominación de Orixe e aos consumidores finais do noso produto”, tal e como se indica dende o órgano réctor. Este novo sistema foi financiado pola Deputación de Ourense cun investimento de 50.000 euros. O seu presidente, Manuel Baltar, tamén estaba presente no acto de presentación e indicaba que a Deputación “quere estar sempre na vangarda, apoiando proxectos que engadan valor tecnolóxico e que melloren os servizos a empresas e cidadáns, como é o caso desta ferramenta, única no mercado”.\nO desenvolvemento técnico foi un proceso de 14 meses de plausabilidade operativa do deseño, produción, proba e implantación, no que consello contaba cos servizos da enxeñería galega I3Te.\napp colleita Deputación órgano presidente ribeiro sistema tecnoloxías vendima viño xestión


Recuperar o Rural - BadalNovas\nInicio Opinión Recuperar o Rural\nEnxeñeiro facultativo da Conselleria do Medio Rural\nMáster en Viticultura e Enoloxía\n«Hai que conseguir un rural atractivo para esa nova xeración, ou collerá outra vez as maletas»\nA comarca do Carballiño leva máis de cen anos exportando man de obra, primeiro para as Américas e logo tamén para Europa e mesmo para as metrópoles da península. E esa importante riqueza que retornaba de mans da nosa emigración forzou un crecemento urbano (desordenado, todo hai que dicilo) da vila pero non foi aproveitado para un desenvolvemento do sector primario ou industrial agás honrosas excepcións. As Caixas de Aforros creadas con moito esforzo para canalizar ese remanente de divisas pronto perderon aquela concepción social e cooperativa para converterse en meros Bancos e caer atrapadas na burbulla inmobiliaria e desaparecer. Hoxe xa non exportamos brazos fortes, senon cerebros ben preparados e capacitados, que formarán as súas familias no exterior e retornarán de cando en vez para ver aos seus maiores ou comer o pulpo no Parque cada segundo domingo de agosto.\nTamén no rural compre inverter esta tendencia que se veu producindo nas últimas décadas, afondar no desenvolvemento endóxeno sostible que permita fixar poboación. Hai que mellorar a estrutura territorial das explotacións existentes ou creación de novas, facilitando o acceso á terra e a redución dos inputs e por tanto, os custos de produción, e tamén o fomento da diversificación das actividades agrarias con apoio efectivo para a realización de investimentos.\nCompre pensar na reestruturación e mellora da eficiencia das explotacións e do seu factor humano, orientadas a un modelo agrícola, gandeiro ou forestal sostíbel e multifuncional. A mellora do capital humano resulta imprescindible para a continuidade das explotacións, e hai que garantir o relevo xeracional nas actuais e mesmo a incorporación de xente moza para as novas iniciativas.\nPero fai falta algo máis: compre unha aposta decidida por impulsar procesos de reestruturación parcelaria, de transformación artesanal ou industrial agrícolas, gandeiros e forestais, que permitan aportar valor engadido ás nosas producións e a creación de emprego. E resulta fundamental mellorar as canles de comercialización para un modelo de consumo que experimentou cambios significativos nesta pandemia. Xa falamos da posible creación dunha gran plataforma loxística e de distribución para as nosas producións agrarias, pero é necesaria unha aposta decidida pola dixitalización do sector en todos os niveis, o que esixe un labor importante en capacitación e, por suposto, en infraestruturas, de xeito que as redes de datos cheguen de xeito efectivo ao rural.\nOs fondos Next Generation que a Unión Europea acordou para superar a crise do Covid-19 deberían ter utilidade -tamén- para a mellora dese capital humano que pensamos imprescindible, para conseguir un rural atractivo a esa nova xeración, ou collerá outra vez as maletas.\nOutros artigos de Xosé Carballido\nO prezo das cousas\nO medio rural tras a COVID-19\nO viño, de aquí, se pode ser\nFRANCO BATTIATO: popular e experimental, na busca do transcendente\nO BNG de Barbadás califica de mentiroso, covarde e neglixente ao Alcalde do concello, Xosé Carlos Valcárcel, pola súa actitude ante a execución final...\nA Xunta renova o firme na AG-53 entre Dozón e San Cristovo de Cea\nO Psdeg-Psoe pendura a bandeira lgtbi na fiestra da súa oficina na Deputación de Ourense ante a vergoñenta inacción de PP e DO na...\nA Feira do Stock apraza a súa celebración para a próxima fin de semana\nDonald Trump anunciou a suspensión de todos os voos desde Estados Unidos e Europa durante 30 Días


Puy afirma que, o debate esta semana de decretos-lei no Congreso, confirma que un Goberno en funcións pode aprobar pagar o que debe a Galicia ou o estatuto das electrointensivas | Noticias Vigo\nO portavoz do Grupo Popular, Pedro Puy, afirmou hoxe que, o debate esta mesma semana na Deputación Permanente do Congreso de tres decretos-lei, confirma que un Goberno en funcións pode aprobar os decretos-lei correspondentes para abonar a Galicia o que lle debe pola mensualidade do IVE de 2017 ou as compensacións por ser unha comunidade cumpridora en materia de estabilidade, ou para aprobar o estatuto que beneficie as empresas electrointensivas.\nPublicado por Noticias Vigo o día 26/11/2019 na sección de Partido Popular,Política\nPedro Puy considerou relevante que o Consello de Ministros aprobara distintos decretos-lei no ámbito económico, “cando están pendentes algúns asuntos con Galicia dos que se afirmaba que non era posible aprobar porque un Goberno en funcións non podía”.\nA DEBATE ESTA MESMA SEMANA\nEn concreto, o portavoz popular referiuse á previsión de que a Deputación Permanente do Congreso debata esta semana o proxecto de lei de axudas aos afectados pola quebra do touroperador británico Thomas Cook, a convalidación ou o rexeitamento do decreto que amplía en 600 millóns de euros a transferencia do Estado á Seguridade Social, e o decreto-lei de retribucións para as instalacións de enerxías renovables.\n“Valoramos estes decretos porque confirman que un Goberno en funcións, para asuntos de urxencia e de interese xeral, pode aprobar decretos-lei no ámbito económico, que se podería aplicar ás débedas que o Estado mantén con Galicia, como a mensualidade do IVE ou os pagos como compensación por ter cumpridos os criterios de estabilidade e de sustentabilidade e económica; e tamén se poden aprobar decretos-lei no ámbito enerxético para apoiar ás industrias electrointensivas”, sinalou.\nGARANTÍA DE ABASTECEMENTO DE AUGA\nPor outra parte, Pedro Puy avanzou que no Pleno da vindeira semana está previsto a aprobación do proxecto de Lei de medidas de garantía do abastecemento nos episodios de seca e nas situacións de risco sanitario, unha norma que “pretende garantir o subministro de auga en cantidade e calidade suficiente para a poboación”.\nEntre os obxectivos desta nova lei, Puy sinalou que busca reducir a vulnerabilidade do sistema, especialmente nas épocas de seca; así como conseguir unha maior eficiencia no subministro de auga, evitando perdas e establecendo mecanismos de colaboración cos concellos, que son os que teñen a responsabilidade directa de velar polo subministro de auga á poboación.\nNeste sentido, lembrou que esta lei recolle o deber de que os concellos con máis de 20.000 habitante se doten dun plan contra a seca e fixa como obxectivo situar as fugas de auga por baixo do 20 por cento, fronte ao 40 por cento na actualidade.


Volve o fútbol a Negreira despois do parón Navideño – SdNegreira: Sociedad Deportiva Negreira\nO vindeiro venres 4 de xaneiro a partir das 20:00 h vaise a celebrar unha nova edición do MEMORIAL JESÚS GARCÍA CALVO, un acontecemento que nesta edición ten aínda máis relevancia, xa que no ano que acaba de rematar a Cooperativa Lactea Feiraco cumpliu 50 anos; gracias o esforzo e traballo da persoa que da nome o Campo de Fútbol onde xoga a SD Negreira. Esta homenaxe lévase a cabo contra un equipo de gran importancia para a nosa comarca como é a SD Compostela. Moitos xogadores que vestiron a camiseta blanquiazul tamén o fixeron en Negreira, agrandando o nome do equipo e conseguindo grandes logros.\nA SD Compostela un histórico cun importante bagaxe no fútbol galego, foi equipo de primeira división non fai moitos anos, e a bo seguro, pronto ocupará a categoría que merece que dende logo non é a Terceira División Galega.\nSerá a segunda ocasión nesta campaña 2018/19 que o equipo de Santiago visita Negreira, xa que o fixera nas semifinais da Copa Deputación de A Coruña de Fútbol alá polo mes de agosto no Campo de Cepelo por mor dos traballos de mellora do Campo Jesús G. Calvo. O Compostela este ano pretenderá seguir subindo postos na clasificación para non descolgarse dos catro primeiros postos que dan acceso a Fase de Ascenso a 2ª B.\nEn canto a SD Negreira, este 2019 tentará conquerir máis regularidade e poder situarse na parte tranquila da Clasificación, evitando posibles arrastres por descensos. Os pupilos de Juan Cabrejo queren seguir medrando e ofrecendo unha boa imaxen, similar a dos últimos partidos do 2018.\n« Felices Festas!!\tMarzo e abril claves para a SD Negreira »


S.D. PAZOS Fútbol Sala: UN BO RESULTADO EN PONTENOVA\nUN BO RESULTADO EN PONTENOVA\nEste sábado tivemos un díficil encontro en Pontenova, onde nos esperaba o Rececende, equipo descendido o pasado ano de 2ªb con xogadores contrastados na categoría.\nO partido presentábase compricado, por unha banda, o equipo adversario e por outra, as numerosas\nmolestias que sufrian varios xogadores ( Jonny, Hugo, Jose, Eloy e Manu).\nA pesar disto, o ánimo co que viaxaba o equipo era bo, con ganas de sumar os tres puntos, motivados por o resultado favorable para os nosos na primeira volta, e as palabras do seu entrenador despois do encontro en pazos ("derrota, nunha cancha fácil para puntuar"), isto deulle unha motivación extra os nosos.\nO partido comezou cunha clara posesión do equipo local, onde os nosos agardaban en media pista o adversario, para sair con contras perigosas. Pouco a pouco, o pazos foise metendo no partido e comezou a levar a iniciativa, con algunhas ocasións claras. De ahí que en dous minutos o marcador indicase un 0-2, con goles de Hugo, que se rencontraría co gol, despois de moitas xornadas e a longa lesión, e de Jacobo, que con un disparo lonxano nos puxo con este resultado. Este último pondría o 0-3 antes de chegar o descanso, nunha gran habilidade Jacobo conseguiu vater o porteiro local nun man a man.\nNa segunda metade,os de Pontenova tentaron recortar distancias, volcandose en ataque, pero o Pazos seguiría provocando gran perigo nas súas contras.\nMediada a segunda parte, o Rececende optaría por xogar con porteiro xogador, onde o noso equipo mostrou unha gran defensa, de ahí que non recurtaran distancias. A falta de sete minutos do final, Jacobo nun erro defensivo, introduciría o balón na súa portería, poñendo o 1-3 no marcador.\nO equipo local acabaronselle as opcións de gañar o partido, cando a falta de cinco minutos tras a expulsión dun dos seus xogadores, se viu obrigado a afrontar dous minutos cun home menos. Foi ahí cando o pazos recuperou a posesión e onde as ocasión non deixaron de sucederse, conseguindo o 1-4 (gol de Lito), nos intres finales do partido.\nVictoria adicada o noso capitán Mon, o que lle desexamos unha pronta recuperación e que esperamos con gran entusiasmo de novo no noso equipo. ¡¡¡¡¡¡ÁNIMO CAPI!!!!!\nBo partido cun mellor resultado, ánimo rapaces para a vindeira xornada, onde esperamos o Bembrive.


A OFRENDA DO DÍA 25\nEscrito por Fcarballo 19-07-2018 en columnas. Comentarios (0)\nNo núm. 1.233 do semanario ANT (27/VII/2006), Francisco Carballo imprentou unha columna moi aqueloutrada sobre a -hogano anacrónica- ofrenda do 25 de Xullo [Día do Apóstolo Santiago para a Igrexa, Día de Galicia para as institucións e unha beira do pobo galego ou Día da Patria Galega para o nacionalismo e o independentismo]. Eis o luminoso texto dun ilustrado na súa privilexiada condición como relixioso, teólogo, docente, historiador e político nacionalista; mesmo nun intre no que eiquí estaba a gobernar o Bipartito (PSOE/BNG):\n“Dúas ofrendas teñen relevancia entre nós, a “real” o día do Apóstolo Santiago, e a “sacramental”, en Lugo. As dúas teñen antigüidade e foron formalizadas no século XVII. A sacramental ten referencia no escudo de Galiza, é realizada por un dos representantes dunha das sete cidades cabeceiras do Antigo Reino de Galiza. A real correspóndelle á Monarquía en persoa ou en delegación. É unha ofrenda para significar o padroado santiagués de España. A forma de emitirse a ofrenda na misa pontifical do 25 de Xullo, contén simboloxías arcaicas. Quere manter a alianza entre o trono e o altar. Diríxese ao Apóstolo como poder protector de España e da Coroa. Soa todo o discurso a fetichismo.\nDebemos entender que unha misa é un acto estritamente relixioso. Que toda invocación cristiá se dirixe a Deus e que aos santos os homenaxeamos. O poder político, como tal, non ten senso nunha celebración eucarística; a asistencia de dirixentes políticos crentes da confesión que celebra, é persoal e non política. España é un estado aconfesional. Galiza unha nación cun goberno bipartito [naquel intre] aconfesional e unido, mais con diversidade ideolóxica e relixiosa. Alégrame que neste 25 de Xullo, a misa pontifical da ofrenda exprese a diversidade ideolóxica do Bipartito e suxira a urxencia de modificar ese rito arcaico para que sexa conforme Ás esixencias dun catolicismo actual e dunha Galiza que celebra a súa festa con dignidade e sen submisións rituais contrasignificantes. A Igrexa galega que se manifesta o Día do Apóstolo, na festa da Patria, ten necesidade de expresar a súa identidade católica que acepta o Vaticano II e non desmerece con ritos trasnoitados de significación autoritaria”.\nN.B.- Decantámonos desta volta, por imaxes vencelladas con Fernando Quiroga. As tres primeiras imaxes tirámolas da "Fotobiografía del Cardenal Quiroga Palacios" (2004). A segunda corresponde á ofrenda do Ano Santo de 1971, con Franco [suplindo á Monarquía na invocación] na súa condición de xefe do Estado e "xeneralísimo dos Exércitos de España". Na terceira aparece o Cardeal respostando ao xefe do Estado [o acto fora retransmitido por TVE en directo para todo España, ao igual que -sete meses antes- o intre dos tres martelazos de rigor para abrir a Porta Santa, que inauguraba o Xubileo de 1971, o último que presidiu Fernando Quiroga]. Na última, de www.bandeiragalega.com, aparece o escudo de Galiza coas sete cruces das sete cidades cabeceiras do Antigo Reino de Galiza.\nQUIROGA PALACIOS, CARDEAL E TRIBUNO DE GALIZA (7)\nEscrito por Fcarballo 15-07-2018 en cabodano. Comentarios (0)\n“¡Abride a fiestra, que quero ver o mar!”. Estas foron as derradeiras verbas que Rosalía de Castro pronunciou denantes de pasar á outra banda do esquezo, tal día coma hoxe, o 15 de xullo de 1885, hai agora 133 anos. Foi na Casa da Matanza en Padrón, que visitou -xa como Casa Museo de Rosalía de Castro- máis dunha vez o Cardeal Quiroga Palacios e tamén Francisco Carballo. Co gallo dese cabodano celébranse alí unha morea de actividades (teatro, música, proxeccións, mini-concertos co piano de Rosalía, visitas guiadas, recitais poéticos, regueifas, monicreques e o peche estelar con Mercedes Peón...\nOutrosí, tal día coma hoxe, en 1971, hai agora 47 anos, o Cardeal Quiroga Palacios, oficiaba en Iria Flavia (Padrón), a primeira misa en galego que un príncipe da Igrexa tivera a ben levar adiante e que fora retransmitida por Radio Nacional de España eiquí. Xa dixemos que fora co gallo do 86 aniversario do seu pasamento, que mesmo coincidiu coa conmemoración da restauración da Casa Museo. Naquel histórico acto vindicativo a prol do noso idioma, o Cardeal Quiroga Palacios pronunciou unha entrañábel homilía. Recolleu parte daquel sermón na lingua nai de Rosalía, o egrexio Antón Fraguas [ao que lle dedicarán as Letras Galegas en 2019] na entrada correspondente da GEG e que Francisco Carballo considerou como un feito a salientar na súa biografía:\n“Os contemporáneos a Rosalía de Castro chamábanlle a santiña. A santiña porque tiña fe e quería a Deus; a santiña porque sentía amor profundo á humanidade, sobre todo aos máis necesitados; sobre todo aos que estaban ansiosos de encontrar unha man que os erguese (...). Quizais o dinamismo da fe que levou a Rosalía a escribir esas páxinas belísimas, nos leve a nós; nos force a nós a traballar por conseguir o rexurdimento de Galicia e a axuda a todos os necesitados dela”.\nN.B.- A primeira imaxe, xa histórica, tirámola do libro de Diego Bernal (1996) sobre Quiroga Palacios. Nela aparece o Cardeal na entrada da igrexa de Iria Flavia, o 15 de xullo de 1971, cos doutores Agustín Sixto Seco e Xerardo Fernández Albor [1º presidente da Xunta de Galicia, que nos deixou hai uns días con 100 anos de idade]. Os dous formaban parte da cerna matricial do patronato (agora fundación) vencellado á memoria de Rosalía de Castro. A segunda imaxe tirámoila da GEG, da entrada correspondente a Quiroga Palacios, asinada por Antón Fraguas. Aparece o príncipe da Igrexa macedán, oficiando en galego dentro do nomeado tempo padronés o 15 de xullo de 1971. A terceira tirámola da xa imprescindíbel "Fotobiografía del Cardenal Quiroga Palacios" (2004) de Lemos Montanet e Torres Luna. Nela aparece Fernando Quiroga cos directivos da editorial vencellada aos temas relixiosos en clave nosa (SEPT), que tivera a ben publicar o "Misal" en galego a finais dos anos 60 e outros moitos libros na lingua vernácula, abondo vindicativos coa "inculturación" da mesma. Por certo, Fernández Albor fora un dos fundadores de SEPT, a editorial dos católicos na órbita da galeguidade.\nQUIROGA PALACIOS, CARDEAL E TRIBUNO DE GALIZA (6)\nEscrito por Fcarballo 10-07-2018 en Novas. Comentarios (0)\nEn maio de 2008 [do 17 ao 25] o Cardeal Quiroga Palacios quedou inmortalizado coa emisión dun histórico selo de correos; mesmo presentado -ao mundo e con moito nivel- en Maceda, na súa vila natal. Fora iniciativa do altruísta e tamén fillo predilecto de Maceda, Paco Nóvoa, que fora xefe provincial de Correos. O Grupo Academia Postal editara un fermoso libriño no que participaran Xabier Oviedo, alcalde de Maceda; José Luis Baltar, presidente da Deputación Provincial; Camilo Ocampo, subdelegado do Goberno; Luis Quinteiro, bispo de Ourense; Xosé Carlos Sierra, delegado de Cultura da Xunta; Francisco Nóvoa, ex xefe provincial de Correos e director xeral do Grupo Academia Postal; Valentín Suárez, presidente da FEGASOFI; Teresa Seara, directora de Correos de Maceda; José Barros Cachaldora, presidente da Sociedade Filatélica, Numismática e Vitolfílica Miño; Santiago Prol, investigador...\nNo programa de actos, ao abeiro das Letras Galegas de 2008, no Castelo de Maceda, artellouse, entre outras moitas actividades [presentación oficial do selo, apertura da estafeta temporal de Correos, mataselos especial, inauguración da exposición filatélica, certame de música coral...] unha conferencia -a dúas bandas- impartida por Francisco Carballo e Santiago Prol, baixo o título “O Cardeal Quiroga Palacios e o seu legado cultural”. Denantes, proxectáranse 100 imaxes da traxectoria vital e pastoral do Cardeal e un anaco do NO-DO [do seu mellor ano santo (1965) no que aparecía -o 25 de xullo- Quiroga Palacios como figura central naquela Compostela de mediados dos 60 en festas xubilosas].\nNaquela conferencia, Francisco Carballo centrou a súa disertación sobre dous parámetros: A organización do Noso País nos tempos de Fernando Quiroga [Carballo sempre o denomina así] e a vivencia da fe cristiá en Galiza nos tempos do Cardeal. Lembrou a afectuosa entrevista persoal que tivera con el no Pazo Arcebispal en 1957, que o atopara moi avellentado malia ter só 57 anos naquela altura, que vivía na austeridade e na sinxeleza máis absoluta, que os dez últimos anos do cardeal foran moi duros para el, que tivera unha vida moi laboriosa e complexa, mesmo con actividades abondo interesantes e transcendentais, etc, etc. Ao longo dos últimos 15 anos de vida de Francisco Carballo, gravamos todos os actos nos que participamos con el ou nos que asistimos invitados por el. Deste encontro na torre da homenaxe do Castelo de Maceda, daremos cumprida conta no novo proxecto no que estamos mergullados e do que estamos a vulgarizar nesta bitácora pequenos bosquexos...\nN.B.- A primeira imaxe é a portada do libriño que imprentou o Grupo Academia Postal Editores co gallo do selo conmemorativo dedicado ao Cardeal Quiroga Palacios. A segunda e a cuarta forman parte do dossier de prensa da Sociedade Filatélica Miño de Ourense daquel evento. Na terceira aparece o Selo do Cardeal, o cuño conmemorativo e o sobre ilustrado co Cardeal Quiroga Palacios e o escudo de Maceda.\nQUIROGA PALACIOS, CARDEAL E TRIBUNO DE GALIZA (5)\nEscrito por Fcarballo 09-07-2018 en conversas. Comentarios (0)\nFixémoslle a Francisco Carballo un par de preguntas máis nas Conversas (2002) sobre o Cardeal de Galiza, aínda que o seu nome saíu máis veces noutros capítulos do libro. ¿Morreu entón Quiroga Palacios incomprendido? Moi reflexivo contestou: “A dereita non daba ningunha chance ao cambio do Vaticano II. Como Fernando Quiroga o acepta, fanlle xogadas fortísimas. Cando a folga dos seminaristas no 1971 en Santiago, os que estaban á fronte, que eran de dereitas, decidiran expulsar aos líderes. Quiroga quería mandalos estudar a Comillas [Cantabria] e a dereita negáballe os certificados. O Cardeal tivo que chamar a Miguel Anxo Araúxo para que os admitise no seu seminario [Mondoñedo]. Estábano acoitelando; non o deixaban mover. E a esquerda presionaba para que se puxese en práctica o decidido na Asamblea Conxunta do 71, que introducise o galego, que cambiase de raíz o seminario... Desde o 1965 tivo un acoso constante. Mesmo desde algúns centros galegos de Latinoamérica. Como querían executar xa todo iso, acusaron a Quiroga de franquista. Algúns curas foron castigados con multas, un entrara no cárcere e todo aquilo rematou por levalo á tumba. Quiroga Palacios parou as encarceramentos dalgúns curas con amoestacións públicas na prensa que se interpretaron mal, porque o facía para evitar que o gobernador civil os metese na cadea. Había un sector da esquerda que lle esixía máis e había un sector da dereita que o boicoteaba. O sufrimento del nos últimos anos foi moi grande. Agora acaban de crear unha cátedra co seu nome no Instituto Teolóxico Compostelán. Oxalá que non sexa só teórica e transcenda ao País”.\nO lema de Quiroga Palacios era “Omnia in caritate fiant” [Fágase todo en caridade]. ¿É a caridade a que pon os alicerces da inxustiza social? “A caridade, biblicamente tomada, significa amor e sen caridade non se fai nada. É unha disposición de aprecio, de axuda, de diálogo, de colaboración cos demais. A caridade invádeo todo. Pero entendida como beneficencia pode ter eses efectos que vós dicides, mais a caridade do escudo de Fernando Quiroga non ten nada que ver con iso. A frase de San Paulo que toma el, significa: todo se ten que facer con amor. Orabén, a palabra connota, a nivel social, formas de beneficencia e iso sería pernicioso se substituíse á xustiza. O sistema político que usa a beneficencia para ocultar a inxustiza, non ten nada que ver co lema de Fernando Quiroga”.\nN.B.- As dúas primeiras imaxes tirámolas do imprescindíbel volume "Fotobiografía del Cardenal Quiroga Palacios" (2004) xa citado noutra achega. Na primeira aparece co ministro de Información e Turismo, o galego Manuel Fraga Iribarne, en 1966, facendo a ruta fluvial dende Vilagarcía de Arousa até Padrón, camiño de Compostela. Na segunda ollamos ao daquela príncipe Juan Carlos [no medio dos dous aparece de esguello Francisco Franco], o 25 de xullo de 1971, bicándolle o anel cardenalicio na Praza do Obradoiro en Santiago. A terceira é o recordatorio que se imprentou no primeiro cabodano do seu pasamento. Nel aparece a lápida, un retrato de Felipe Criado, o seu lema manuscrito [Omnia in caritate fiant] e a súa sinatura.


Rías Baixas incrementa a cotización dos seus albariños no mercado nacional\nÉ a segunda denominación en venda de viño branco en España, só detrás de Rueda\ncambados / a voz 12/10/2018 05:00 h\nNos últimos doce meses, Rías Baixas conseguiu incrementar a cotización dos seus viños no mercado nacional. Esa é a principal conclusión que se extrae do informe anual do mercado de viños con denominación de orixe Rías Baixas que onte presentou a consultora Nielsen no pazo de Mugartegui. Os resultados dese documento reflicten o bo momento que atravesa o sector. «Mantivemos a nosa presenza no mercado nacional e melloramos o valor do noso produto. Esa é a liña por onde creo que debemos seguir», asegurou o presidente do consello regulador, Juan Gil.\n«O crecemento en volume está practicamente estable, crece pero de forma moi moderada», explicou Ricardo Alarcón, comercial de Nielsen. Esa é a única nota negativa dun informe que, polo demais, reflicte a boa posición que os albariños teñen no mercado nacional. Rías Baixas segue sendo a segunda denominación de orixe en venda de viño branco en España, só por detrás de Rueda . Unha posición que esta moi lonxe de verse ameazada. «Hai marxe, moitá marxe. De feito, si comparamos os datos cos do 2016 Rías Baixas gañou participación», argumenta Alarcón. Explica que a situación non afecta só ao sector do albariño. «O comportamento no mercado das grandes denominacións de orixe neste momento atópase estancado en volume», sostén.\n«O noso crecemento en volume non pode ser indefinido e, a partir de aí, temos que crecer o valor, que é o que vai procurar a riqueza para o noso territorio», explicou o presidente de Rías Baixas. E iso tamén o logrou a denominación de orixe. Segundo Nielsen, o prezo medio do albariño creceu en torno ao 7 %, tanto en alimentación como en hostalería Esta tendencia permítelle continuar cun diferencial de prezos importante respecto ao resto de denominación de orixe con peso no mercado dos brancos. Pero é que, ademais, este incremento no prezo medio prodúcese «porque o consumidor compra viños de maior prezo medio, polo que hai unha revalorización deste produto», explica Alarcón. É máis, sostén que esta revalorización xa se detectou nos dous exercicios anteriores, «aínda que agora é máis acusada», conclúe o técnico de Nielsen.\nO informe tamén constata que Rías Baixas mantén a súa cota de mercado en 2,9 puntos, afianzándose na sétima posición dentro do ránking de denominacións de orixe que máis venden no mercado nacional. Por sectores, en hostalería Rías Baixas ocupa o quinto lugar, pois o 3,5 % do viño que se comercializa en España é albariño. Algo menor é a súa presenza en alimentación, onde a súa cota de mercado é do 2,2 %, ocupando o décimo lugar na lista das denominacións de orixe que máis venden. Pero o comportamento do albariño non é o mesmo nestas dúas canles. En alimentación, as vendas creceron notablemente en volume durante o pasado ano, cun lixeiro incremento de prezos medios de venda. En hostalería, en cambio, diminúe lixeiramente o volume. Por tipos de establecemento, destaca o peso dos albariños en hoteis, restaurantes, bares e cafeterías, pero este último ano chama especialmente a atención o crecemento destes viños en grandes supermercados.\nPara terminar, os técnicos de Nielsen recomenda á denominación de orixe aumentar e reforzar a presenza dos seus viños naquelas zonas onde está menos implantado o seu consumo, como poden ser o sur e o nordeste de España.\nAs adegas conseguiron incrementar\no prezo medio\nnun 7 %\nO 3,5 % do viño que se vende no sector hostaleiro de España é\nPerda de presenza no noroeste, que se compensa noutras rexións\nEn xeral, o mercado do viño con denominación de orixe suma novamente un lixeiro aumento, do 0,8 %, sendo o único segmento que crece, fronte á redución de volume dos viños sen indicación xeográfica. Dentro dese contexto, explican en Nielsen, o viño branco mantén o seu dinamismo, xunto aos viños rosados. De feito, Rías Baixas mantén a segunda posición na lista de denominacións que máis branco venden en España, cunha cota de mercado do 10,5. Pero o que si se rexistra é a perda de presenza en zonas nas que, ata agora, era hexemónica. «É o punto máis negativo. Rías Baixas perde participación no noroeste, pero é que tamén é a zona na que é máis forte», explica Alarcón. Argumenta que esta denominación e Ribeiro copan o 60 % das vendas de viño nesa rexión «polo que é normal que agora se vexa afectada o crecemento doutras denominacións como Valdeorras ou Monterrei», insiste.\nEsta perda de presenza viuse compensada, en cambio, co crecemento que as vendas experimentaron noutras rexións nas que o albariño non tiña tanta presenza. «Vese o esforzo que vén facendo por gañar notoriedade en territorios que non son os habituais desta denominación», engade Alarcón. É o caso da área de Madrid, do centro de España e incluso de Cataluña. «Os viños de Rías Baixas manteñen signos positivos na práctica totalidade de áreas, con especial fincapé na metropolitana de Madrid, onde estes viños ascenden unha posición», engaden desde o consello regulador. Ademais, os técnicos de Nielsen tamén destacan que, en todas as áreas de España, os Rías Baixas atópanse entre as cinco primeiras denominacións máis vendidas.\nD.Ou. Rías Baixas Rías Baixas D.Ou. Valdeorras D.Ou. Monterrei Inflación


Casa-Museo de Manuel María acolle Xornadas de Lingua e Literatura | a República\na República / 7 de Abril de 2016\nAo longo de vintecinco anos pasaron polas Xornadas millares de docentes e tamén ducias de escritores e escritoras para falaren da súa obra. Entre eles estivo, en varias ocasións, Manuel María, autor ao que este ano se lle dedica o día das Letras. “Sentimos que temos un dobre motivo de celebración e por iso consideramos que o mellor xeito de facelo é dedicarlle monograficamente estas xornadas ao autor que tanto achegou á nosa lingua e á nosa literatura, que creou pensando nas nenas e nenos galegos, fornecéndonos de materiais na nosa lingua cando máis falla nos facían”, afirman as entidades organizadoras.\nO encontro, que decorrerá no sábado (9), comezará ás 10,30 da mañá cunha palestra sobre a obra poética do autor a cargo de Manuel López Foxo, estudoso e antólogo de Manuel María, sob o título ‘O País é tamén unha viaxe cara a dentro’. A seguir haberá unha visita á Casa-Museo guiada por Fran Rei.\nMartín Camiña e o seu espectáculo sobre a maxia da palabra poética de Manuel María porán o ramo, ás 20 horas, a unha xornada intensa de sábado. A Fundación Manuel María, responsábel pola organización desta actuación, indica que será gratuíta mais que, por razóns de asegurar o espazo, débese confirmar previamente a asistencia, reservando as localidades que se desexaren no enderezo electrónico da Casa-Museo (contacto@casamuseomanuelmaria.gal) ou no teléfono 698 177 621.\nCIG-Ensino denuncia irregularidade para colocar persoa afín ao PP no Concurso de Traslados →


APS – O profe Basi\nInicio » APS\nEste curso 2015/16 está piques de rematar pero a loita para mellorar este mundo non remata ata o último día de clase. Un día escoitei que os “malos” non descansan nunca e destinan moito esforzo e talento para os seus obxectivos, así que a nós tócanos facer o mesmo, utilizar […]\nBolsas de tea para mercar\n9 Xuñ, 2016 en APRENDIZAJE-SERVICIO / APS Etiquetado APRENDIZAJE-SERVICIO / APS por oprofebasi\nEste final de curso está a ser moi emocionante. A pesares do cansancio típico a estas alturas do curso, tod@s temos unha ilusión tremenda pola realización deste proxecto “Protexemos a praia”. A finais deste mes, o venres 27 de maio participaremos nunha actividade organizada pola Fundación Ortegalia. A primeira parte […]\nPreparando un Stop motion\n16 Mai, 2016 en APRENDIZAJE-SERVICIO / APS / Stop Motion / TRABAJO POR PROYECTOS Etiquetado APRENDIZAJE-SERVICIO / APS / TRABAJO POR PROYECTOS por oprofebasi\nComo auga de maio, chegou a gran nova sobre a organización dunha xornada de recollida de lixo das praias do Ortegal organizada pola Fundación Ortegalia. A actividade propúxose para o alumnado menor de 12 anos, cunha charla informativa previa á saída sobre a problemática do lixo no mar o propio […]\n27 de maio: Limpeza da praia\n11 Mai, 2016 en APRENDIZAJE-SERVICIO / APS / TRABAJO COOPERATIVO / TRABAJO POR PROYECTOS Etiquetado APRENDIZAJE-SERVICIO / APS / TRABAJO COOPERATIVO / TRABAJO POR PROYECTOS por oprofebasi


O Incio recibiu 21,6 millóns de euros en obras e investimentos da Xunta nos últimos 6 anos – EnComún\nO Incio recibiu 21,6 millóns de euros en obras e investimentos da Xunta nos últimos 6 anos\n• Os deputados autonómicos José Manuel Balseiro e Ángel Camino acompañaron ao candidato do PP á alcaldía de O Incio, José Álvarez, no balance que presentou sobre os investimentos da Xunta neste municipio. Según Álvarez, o Goberno galego leva investidos en O Incio 21,6 millóns de euros nos últimos 6 anos. As achegas con destino concreto neste municipio superan os 7,9 millóns de euros, aos que se engaden 14,3 millóns de euros correspondentes a partidas xenéricas destinadas á comarca de Sarria pero executadas no termo municipal de O Incio. Entre os investimentos máis destacados, están a renovación e ampliación da praza do concello, con 323.236 euros, e a construción de vivendas de promoción pública, con 1.100.000 euros. Tamén destacan a mellora do firme e da sinalización na estrada LU-642, con 187.000 euros, o reforzo do firme LU-546, con 375.000 euros, ou a primeira fase da adaptación da LU-641, con 3.654.707 euros.•\nJOSÉ MANUEL MATO OPTA Á REELECCIÓN COMO ALCALDE DE PARADELA


Engadindo preguntas a un exercicio · Chamilo\nUnha vez que se creou un exercicio e se fixo clic en Preparar preguntas, mostrarásenos a páxina de preguntas.\nIlustración 45: Primeira vista da lista de preguntas\nAdemáis da barra de ferramentas, nesta páxina móstranse os diferentes tipos de preguntas que poden crearse os cales descríbense nesta sección. Esta mesma páxina pode ser accedida despois utilizando a icona de editar exercicio dende a lista de exercicios do curso. Cada exercicio pode ter unha combinación dos distintos tipos de preguntas, o cal pode ser útil para asegurarse de que os exercicios non son monótonos.\nZona de imaxe\nResposta única con « non sei »\nCombinación V/F ?\nResposta multiple V/F ?\nResposta múltiple global\nIlustración 46: Exercicios – Tipos de preguntas\nAs preguntas son creadas utilizando un formulario en liña, bastante intuitivo de encher, o cal varía dependendo do tipo de pregunta. A continuación descríbense detalladamente cada unha delas.\nOs seguintes puntos, son consideracións xerais a tomar en conta no momento de crear a maioría do tipo de preguntas empregando o formulario en liña da plataforma:\nA columna “Comentario” só se mostrará se se selecciona a opción mostrar retroalimentación nos axustes avanzados no momento de crear o exercicio (se non queres mostrar retroalimentación algunha non ten sentido que se mostre esta columna na páxina).\nCalqueira campo do formulario marcado cun asterisco vermello * debe ser enchido.\nCada pregunta ten un título e unha descripción. É recomendable mostrar un título corto e descriptivo no campo titulo, e escribir a verdadeira pregunta no campo de Enriquecer pregunta. Esta práctica permitirate presentar unha pregunta máis completa e máis significativa, na cal pode empregar imaxes ou incluso incluir audio ou vídeo.\nTodos os campos de respostas e comentarios teñen ferramentas de edición que están ocultas por defecto, pero que poden ser mostradas facendo clic na pequena frecha de cor negra que verás na esquina superior esquerda de cada campo. Estas ferramentas permitirante engadir imaxes, enlaces e audio as túas respostas ou comentarios de retroalimentación.\nCada tipo de pregunta involucra unha asignación de puntos. No caso de preguntas que requiran unha valoración posterior por parte do profesor, esta asignación será simplemente a calificación máxima que pode asignar un profesor a unha pregunta concreta. No caso de exercicios obxetivos no que os alumnos deban seleccionar unha resposta, a puntuación de cada resposta correcta ou incorrecta pode definirse, incluso asignando valores negativos. En exercicios que involucren distintos tipos de preguntas, os profesores deben reflexionar sobre cal é o peso idóneo para cada pregunta sobre o total de puntos que pode chegar a valer un exercicio.\nNo caso de preguntas de resposta múltiple, os profesores deben considerar o número de opcións que ofrecerán en cada pregunta, isto pode realizarse utilizando os botóns de engadir resposta (__icona cor verde) ou Quitar resposta (__icona cor vermella) que se mostran na parte inferior do formulario de creación dunha pregunta.\nSe tes unha gran variedade de preguntas cubrindo diversos temas, podes chegar a atopar de utilidade o crear categorías para agrupar as preguntas por tema, o cal podes definir no apartado de Parámetros avanzados en cada pregunta (isto é útil, por exemplo, se planeas reutilizar preguntas). Para poder empregar as categorías, debes crealas antes de definir as preguntas dun exercicio facendo clic na opción Categoría de preguntas que se atopa na páxina principal da ferramenta de exercicios, e a continuación facer clic na opción engadir categoría ; isto permitirate crear unha categoría cunha descripción a cal aparecerá nunha lista desplegable. Empregar categorías é unha boa práctica, sen embargo vale a pena destacar que a súa principal utilidade é cuando tes unha gran cantidade de preguntas e planeas editalas ou reutilizalas.\nTamén poden definir unha dificultade para cada pregunta no apartado de Parámetros avanzados. Isto pode ser de utilidade para refinar a avaliación do traballo realizado polos estudantes, ou para revisar o exercicio na súa totalidade. A dificultade dunha pregunta tamén pode ser útil no momento de reutilizar preguntas, xa que é posible filtralas por esta característica.\nTipo 1 : Opción múltiple – Resposta única\nA pregunta de opción múltiple clásica é aquela na cal só unha resposta pode ser considerada como correcta. É posible facer que un exercicio sexa máis desafiante asignando valores negativos ás respostas incorrectas para que resten puntos da calificación final. Cando isto se fai, por exemplo indicándoo na introducción do exercicio ou na propia pregunta, o estudante é alentado a pensar máis cuidadosamente cada unha das súas respostas antes que seleccionar calqueira delas ao chou e ser penalizado con puntos negativos.\nIlustración 47: Exercicios – Opción múltiple, pregunta de resposta única\nTipo 2 : Opción múltiple – resposta múltiple\nEste tipo de pregunta é unha variación da anterior, permitíndote asignar máis dunha resposta correcta a cada pregunta. Novamente é posible asignar puntuacións positivas ou negativas ás respostas. Este tipo de preguntas pode proporcionar un maior desafío aos estudantes (pode ser unha boa práctica indicar, por exemplo, que hai dúas respostas correctas e así non “enganar” aos estudantes).\nIlustración 48: Exercicios – Pregunta de resposta múltiple\nTipo 3 : Cubre os espazos en branco\nEste tipo de pregunta pode utilizarse para o clásico exercicio de “close passage” que é un dos favoritos dos profesores de idiomas, no cal certas palabras dun texto poden ser seleccionadas para ser mostradas como espazos en branco que deben ser cubertos polos estudantes. O primeiro que o profesor debe facer é escribir un parágrafo (ou unha lista de frases) para despois engadir corchetes (parénteses cadrados) ao redor das palabras que desexan ser mostradas como espazos en branco na pregunta (estas palabras serán mostradas ao alumno como caixas de texto vacías, as cales serán marcadas como correctas se o estudante escribe a palabra que coincida correctamente coa que definiu o profesor). Tan pronto como se engadan os corchetes, o formulario mostrará un campo de “puntuación” para cada palabra que deba ser correxida. Para facer o exercicio un pouco máis sencillo, o profesor pode elexir mostrar as palabras que poden ser elexidas na opción de Enriquecer pregunta. Este tipo de pregunta é sumamente útil para valorar conceptos clave ou vocabulario.\nIlustración 49: Exercicios – Pregunta de cubrir os espazos en branco\nDende a versión 1.10 de Chamilo, o profesor pode elixir 4 novas opcións en comparación coas versións anteriores:\no tipo de marcador para os espazos en branco (por defecto ven , pero algúns profesores precisan empregalo para o texto normal da súa pregunta)\nalternativas de respostas, separadas por unha barra vertical “|” (neste caso a primeira será a única correcta e aparecerán desordeadas para o alumno)\nalternativas de respostas correctas no caso de que varias posibilidades sexan consideradas correctas, separadas por doble barra vertical “||”\na dimensión do campo de resposta, para dar unha pauta máis ao alumno sobre a resposta esperada (iconas + e – para dimensionar correctamente o campo)\nO alumno verá a pregunta como se mostra a continuación, simplemente deberá escribir a palabra correcta nos espazos en branco, ou se son varias posibilidades, seleccionar a correcta.\nIlustración 50: Visualización estudantil de pregunta tipo cubrir os espazos en branco\nTipo 4 : Relacionar\nEste tipo de pregunta está deseñada para pedir ao estudante que relacione elementos de texto entre dúas listas. Un elemento pode ser unha palabra ou parte dunha sentencia. Tamén pode ser empregado para preguntar ao estudante que ordene elementos en certa orde.\nIlustración 51: Exercicios – Tipo de pregunta relacionar\nO estudante verá a pregunta como se mostra a continuación.\nTipo 5 : Resposta aberta\nEste tipo de pregunta permite ao alumno escribir o que queira como resposta (unha especie de “mini-tarea”). Como actividad no tiene unha resposta única, y por tanto no será evaluada automáticamente al final do exercicio, pero debe ser evaluada manualmente por el profesor antes de que el resultado final do exercicio pueda ser calificado. De la misma forma que en las tareas y los foros, el profesor tiene la posibilidad de utilizar la ferramenta de Grabación la cuál indicará que preguntas aberta necesitan ser evaluadas.\nIlustración 52: Exercicios – Preguntas de tipo resposta aberta\nCando o alumno vexa a pregunta, verá un cadro de texto onde poderá escribir a súa resposta, tal e como se mostra a continuación (pode utilizar a pequena frecha de cor negra na equina superior esquerda para facer uso de ferramentas que lle permitirán enriquecer a súa resposta, como por exemplo poñendo encabezados ou resaltando texto).\nTipo 6: Expresión oral\nEste tipo de pregunta é unha das novidades de Chamilo 1.9, para utilizalo debes pedir ao administrador da plataforma que active o gravador de voz RTC. Este tipo de pregunta é similar á de resposta aberta, xa que require unha evaluación manual por parte do profesor, pero en lugar de pedir ao alumno que escriba a súa repuesta, se lle pide que faga unha gravación de audio da mesma. Este tipo de pregunta é sumamente útil en cursos de idiomas, ou para alumnos con algún tipo de discapacidade ou condicións de aceso á plataforma especiais. É un tipo de pregunta que pode ser tamén de gran axuda para animar aos alumnos a presentar os seus traballos de maneira verbal e mellorar as súas habilidades de comunicación.\nIlustración 53: Exercicios – Pregunta do tipo de expresión oral\nPara gravar a súa resposta, o alumno simplemente precisa presionar o botón Grabar resposta cando esté listo para falar e seguir as instruccións que o gravador de voz lles mostrará en pantalla. Unha vez finalizada a gravación, ésta enviarase automáticamente ao profesor para que a evalúe.\nTipo 7 : Hotspot, ou Zonas de imaxe\nNeste tipo de preguntas, ao alumno se lle pedirá que identifique áreas dentro dunha imaxe facendo clic sobre elas. Estas áreas previamente deben definirse polo profesor. Realizar este tipo de preguntas require dun pouco máis de tempo e esforzo que os outros tipos.\nIlustración 54: Exercicios – Preguntas de tipo zonas de imaxe\nUnha vez que subas a túa imaxe ao servidor e lle das un nome á túa pregunta, poderás engadir ou quitar zonas interactivas na imaxe, definindo áreas como elipses, rectángulos ou polígonos. Da mesma forma que nos outros tipos de preguntas, podes engadir comentarios de retroalimentación e determinar os puntos que vale cada unha das zonas interactivas.\nCando o alumno ve a pregunta, debe facer clic na figura para identificar as áreas que se lle pidan, cada vez que se faga clic, aparecerá un número sobre a área que o alumno seleccionara.\nIlustración 55: Exercicios – Vista do alumno dunha pregunta de zonas de imaxe\nTipo 8 : Combinación exacta\nEste tipo de pregunta é unha variante da pregunta de resposta múltiple, a diferencia estriba en que neste tipo de pregunta unha combinación que non sexa totalmente correcta se acepta; esto significa que se por exemplo entre as opcións A, B, C, D soamente B e D son correctas, terás que seleccionar ambas, B e D, para asignar a puntuación á pregunta, por este motivo, solo hai un campo para escribir a puntuación no formulario desta pregunta.\nIlustración 56: Exercicios – Pregunta do tipo de combinación exacta\nTipo 9 : Resposta única con non sei\nEn ocasións, o profesor desexa que o estudante indique cando non coñece a resposta a unha pregunta no lugar de que intente adivinar a resposta correcta. Este tipo de pregunta é similar á de resposta múltiple pero reserva a última resposta á opción “Non sei”, a cal é puntuada con cero. Se o profesor o considera oportuno, os estudantes poden ser penalizados cunha puntuación negativa se intentan adivinar a resposta.\nIlustración 57: Exercicios– Pregunta do tipo resposta única con non sei\nTipo 10 : Resposta múltiple Verdadeiro/Falso/Non sei\nEste é outro formato de combinación que inclúe unha opción de valor cero “Non sei” como na opción de preguntas anterior, pero utilizando respostas verdadeiro/falso en lugar de preguntas de selección múltiple. De novo, pódense asignar puntuacións negativas para evitar as suposiciones, e admitir a ignorancia “honestamente”!\nIlustración 58: Exercicios – Resposta múltiple verdadeiro/falso/non sei\nTipo 11 : Combinación Verdadeiro/falso/non sei\nEsta opción ofrece unha única puntuación que cubre unha o máis preguntas. O formulario ten unha apariencia similar "resposta exacta", pero a proba móstrase ao alumno de maneira diferente, como se ilustra a continuación.\nIlustración 59: Exercicios – Combinación verdadeiro/falso/non sei\nO alumno verá a(s) pregunta(s) e empregará os selectores (botóns radio) desta forma:\n(Nota: unha resposta “non sei” xerará unha puntuación de cero, polo que o máis xusto para este formato sería que contese unha ou dúas preguntas – requirindo un uso prudente por parte do profesor)\nTipo 12 : Resposta global múltiple\nEste formato de preguntas combina o formato de resposta múltiple cunha única puntuación, proporcionando unha opción para asegurarse de que non se acumule unha puntuación negativa.\nIlustración 60: Exercicios – Resposta global múltiple\nTipo 13: Pregunta calculada\nEste tipo de pregunta está todavía en periodo de avaliación, o cal significa que non debería ser considerado como parte crítica dun examen. Permite elaborar enunciados coma “Xulia ten 7 mazás e ten que repartirlas entre os seus 4 irmáns de maneira imparcial¿Cantas manzás recibirá cada irmán__?”, pero cunha variación posible en cada número da ecuación. Se formulamos o enunciado anterior de maneira máis matemática, teríamos o seguinte problema:\n“Xulia ten [x] mazás e ten que repartirlas entre os seus [y] irmáns de maneira imparcial¿Cantas mazás recibirá cada irmán__?” (co suposto de que a cantidade de mazás que recibirá cada irmán é [z]).\nPara elaborar esta fórmula, teríamos que prantexar as cousas como se ve na captura…\nIlustración 61: Exercicios - Resposta calculada\nOs campos a encher son:\nun rango para cada valor variable (por exemplo: de 3 a 7, ou de 7 a 20)\nunha fórmula que permita calcular o esperado do alumno (aquí indicamos [x]/[y])\nunha puntuación a atribuir ao alumno se resuelve correctamente o problema\nunha cantidade de variacións do problema a xerar (aquí indicamos 5)\nCon estes datos, cada usuario que teña que respostar esta pregunta terá unha de 5 variacións da mesma pregunta.\nÉ posible xogar sobre moitas variacións, e unha ligazón baixo os rangos de variables indica todas as funcións matemáticas que se poden usar.\nNota: é importante non equivocarse con respecto á zona na cal se introduce o texto con corchetes. Un erro común é introducir o texto con corchetes na parte de descripción da pregunta (en “Parámetros avanzados”). Neste caso, non se resaltarán as variables.\nOutro error común é reproducir a fórmula de exemplo “tal cal”. O exemplo con “sqrt()” representa a fórmula de raíz cadrada, e non se trata dun prefixo obrigatorio. É un exemplo.\nTipo 14: Resposta de imaxe única\nEste tipo de pregunta permite dar unha selección de imaxes ao alumno e pedir que seleccione a imaxe correcta entre elas. É un tipo de pregunta moi atractivo para o estudante. É moi visual e motivador, pero supón un tempo de preparación maior para o profesor (pola preparación das imaxes).\nO sistema recomenda subir imaxes de 200 píxeles de ancho sobre 150 píxeles de alto para que o resultado sexa o máis atractivo posible. Aquí un exemplo do formulario para elaborar este tipo de preguntas.\nIlustración 62: Exercicios: Resposta de imaxe única\nPara o alumno, o rendido é máis atractivo e pódese observar na captura seguinte. Como se pode observar, a selección feita polo estudante está resaltada cun borde de cor azul.\nIlustración 63: Exercicios: Visualización estudantil do tipo selección de imaxe\nTipo 15: Arrastrable\nEste tipo de pregunta permite pedir ao estudante o ordenamento correcto de palabras nunha frase. A súa elaboración é similar á da correspondencia, pero pide sinxelamente unha orde (en vez dunha correspondencia).\nIlustración 64: Exercicios: Pregunta tipo arrastrable\nO estudante primeiro visualiza a pregunta con botóns arrastrables e zonas numeradas para reflexar a orde.\nIlustración 65: Exercicios: Pregunta tipo arrastrable - Visualización estudiante\nLogo, unha vez algunas palabras arrastradas, aparece ben, con opcións de anulación.\nIlustración 66: Exercicios: Pregunta tipo arrastrable - Visualización estudante en progreso\nTipo 16: Correspondencia arrastrable\nEste tipo de pregunta permite facer corresponder (ou coincidir) certas propostas coas súas respostas. Xenérase de maneira idéntica ao tipo 4 (relacionar) pero a súa visualización polo alumno é considerablemente distinta…\nA diferencia do tipo 4, as preguntas do tipo 16 teñen que ter a mesma cantidade de propostas que a cantidade de respostas.\nIlustración 67: Exercicios: Pregunta tipo correspondencia arrastrable\nUnha vez o estudante arrastrara os puntos da esquerda hacia a súa correspondencia, aparecerán todos as ligazóns en pantalla.\nIlustración 68: Exercicios: Pregunta tipo correspondencia arrastrable respondida


Rede de Apoio Mutuo de Ferrol Terra: Concentración en Cabanas ante a emerxencia dun inminente lanzamento de vivenda, como consecuencia dunha situación sostida de violencia machista\nConcentración en Cabanas ante a emerxencia dun inminente lanzamento de vivenda, como consecuencia dunha situación sostida de violencia machista\nEMERXENCIA: LANZAMENTO DUNHA VIVENDA EN CABANAS\nConcentración e apoio a Sandra, o Luns, 7 de Outubro, ás 10 da mañá fronte ao Areal da Praia de Cabanas, urbanización Los Llanos, nº3.\nESPALLA E DIFUNDE A CONVOCATORIA\nOnte pasaron-nos unha notificación de que se ía producir un lanzamento de vivenda en Cabanas, Urbanización Los Llanos nº3 (Na zona fronte ao piñeiral da Praia da Madalena, perto do Hotel Iberia).\nNós xa coñeciamos algo sobre este asunto, no que tivera que intervir o Valedor do Pobo, para que a esta muller a quixeran empadroar no Concello de Cabanas, pois o Secretario negaba-se. Mais o asunto non volveu saltar á luz até onte, onde a exposición da situación durou sobre seis horas, coa presencia da nosa avogada, un concelleiro de Cabanas e nós.\nO asunto non é só o lanzamento da vivenda. Este desafiuzamento é consecuencia dunha situación de VIOLENCIA MACHISTA, a cal confirmamos a través da Asociación Ve-la Luz.\nSandra, que é así como se chama a persoa que van desafiuzar da súa casa, ten unha sentenza de divorcio logo de máis dun ano de espera, onde ten a custodia do seu fillo de tres anos de idade. Ten interposto unha demanda por venda fraudulenta da vivenda familiar, contra o seu ex-marido (o arquitecto Jorge Salgado Cortizas) que vendeu a vivenda familiar a un amigo, o farmacéutico ferrolán Antonio Torres Fernandez que é a persoa que demandou a Sandra e solicita o desafiuzamento da vivenda.\nO ex-marido, está procesado por violencia de xénero, a espera de xuízo.\nSandra vive co seu fillo na casa, mais tamén coa súa nai e a súa irmá que son as que a protexen dun contorno de acoso constante.\nConvocan: Stop-Desafiuzamentos (Adherida ás PAHs) - Comisión Dereito a unha Vivenda Digna, da Rede de Apoio Mutuo de Ferrol Terra e a Asociación Ve-la Luz\n(Asociación Galega para a defensa de mulleres e neñ@s vítimas da Violencia de Xénero e/ou abusos). E as compañeiras e compañeiros de Stop-Desafiuzamentos de Compostela.\nfacebook Stop Desafiuzamentos Ferrol Terra\nTodos os luns (Menos festivos), vemo-nos en Caranza, pola tarde entre as 5 e as 7 da tarde, no local da Asociación Fuco Buxán (Local Social Tino Deibe, Rúa Armada Española, 32 Baixo). Estamos xente da PAH de Ferrol e Comarca e de Stop Desafiuzamentos da Rede de Apoio Mutuo de Ferrolterra. se queres participar achega-te! - No caso de Urxencia chama ao 645158113\n⭐ Programa Reconduce.\nAs entidades financeiras dedicadas ao negocio do c...\nA loita pola Dignidade - José Manuel Pena portavoz...\nO xoves 24 de Outubro no local do Ateneo Ferrolán ...\nResolución de Estrasburgo sen precedentes ante unh...\nO pulso entre a PAH e a SAREB polo dereito á viven...\nFolga de Fame por un sistema real e efectivo que p...\n@PAHVigoTui convoca mobilización diante NovaGalici...\nXuntanza de Stop-Desafiuzamentos da Rede de Apoio ...\nO noso compañeiro Gonzalo de Francisco, da PAH de ...\nAs compañeiras e compañeiros de Stop Desafiuzament...\nVe-La Luz fala co presunto maltratador de Cabanas\nA solidaridade parou un desafiuzamento en Cabanas\nConcentración en Cabanas ante a emerxencia dun inm...\nAs traballadoras e traballadores sociais rexeitamo...


(Este artigo publicouse fai uns anos na “Torre Vella”, boletín da Asociación de veciños San Breixo de Seixalbo. Reproducímolo agora na nosa revista e nestas datas, en homenaxe a todos os veciños que sufriron a Guerra Civil. Ángel deixounos fai algún tempo, outros fóronse antes, pero vive na nosa memoria coma todos eles)\nAínda estaba recente a festa de San Xoán, cando a Garda de asalto, seguindo indicacións do Barrigas rodearon a praza en pleno baile. A banda fixo tempo tocando unha longa peza que parecía non ter fin: os que pudieron agocharon as navallas nos vestidos das mozas, onde pudieron. Ánxel non bailaba; con disimulo meteu a súa debaixo da porta do Julián. Logo veu o cacheo, homes e mulleres. Houbo quen levou uns pescozóns. Había tempo que a convivencia era tensa en Seixalbo e os enfrontamentos entre o círculo do cura e da Falanxe e os republicanos medraban por momentos.\nCorría o mes de xullo do ano 36, un mes e un ano que pudieron ser un mes e un ano calquera, pero non o foron: na radio da Sociedade Agraria chegan novas alarmantes do golpe dos militares capitaneados por un tal Xeneral Franco. Ánxel, mozo de vinteún anos e conviccións comunistas pensa que o mellor é botarse ao monte mentres non se aclare a citación: co enardecemento dos primeiros días poderíanse atrever a calquera cousa.\nSen máis que o posto el e outros veciños andaron polos montes de Gouzón durante días. Os paxaros da noite non vixían os seus sonos entrecortados. Unha noite na que se achegou á casa por ter novas e por provisións avísano de que chamaran aos da súa quinta, a do 36. Dicían que os que non tiveran delitos de sangue non tiñan nada que temer, e presentouse en Ourense “onde tedes as bombas e as armas agochadas?” lle di o Eladio Nóvoa. – “Eu non sei nada das armas. Só tiña unha escopeta e xa ma requisaron”.\nTocoulle artillería de costa, en Ferrol. De alí a San Felipe: centos de presos políticos aos que lles repartía o rancho pensando que ben podería ser a súa unha desas faces tristeiras, sen nome, que o miraban co ollar dos que saben que van morrer. Cada semana fusilaban doce. A tropa, por orde de lista facía o traballo suxo de quitalos de en medio; pero sempre había un malnacido voluntario. Logo lle tocaba a el o turno de matar sen máis a un home feito piltrafa polo medo; un home que ben pudiese que o seu único delito fose terlle ensinado a un mal amigo o carné do P.C. Cando lle chegaron novas da casa advertíndoo de que ía ser procesado, a idea que lle fervía na cabeza fíxose máis acuciante: fuxir daquel pesadelo, sen saber que cando iniciase esa andaina caería noutro moito máis longo e dooroso. Pediu, xaquelogo, ir voluntario á fronte: só así podería cambiar de bando, podería estar entre os que non fosen os seus perseguidores, senón os seus camaradas.\nXa na Robla, en León, el máis outro compañeiro aproveitaron un enterro para despistarse: fuxen agochándose, con máis dun metro de neve, a borcallóns, perdidos na noite. Ao romper o día pasaron o regato (sempre hai un regato) que os separaba da zona republicana: foron recibidos coma herois, vestíronos con roupas boas, déronlles ben de comer e mesmo lles encheron os petos con Berlaminos.\nDalí a Mieres e logo a Xixón con destino en ametralladoras, primeira liña de fronte, pero non tan perto que se sintan os ollares degolados, primeira liña onde todos están armados, onde calquera pode matar ou morrer.\nDe vez en cando a vida na fronte semellaba ter trazas de normalidade: baixaban á aldea máis próxima, sen xentes, á froita. Alí en máis dunha ocasión se toparon con soldados do outro bando que o mesmo ca eles emendaban o rancho escaso. Non había disparos, non había prisioneiros, só recelos.\nNestes tempos de treguas mesmo falaban de cando en vez cun altofalante cos nacionais, nacionais cos que estaba o seu irmán Celso. Pero á orde de ¡FUEGO! as ametralladoras cuspían lume de morte dun ao outro lado do outeiro, sen importarlles irmandades ou veciñanzas, se loitaban por ideoloxía ou por xeografía (dependendo do lugar onde cada quen nacera, que puido ter sido zona nacional ou republicana). Os mortos morrían dunha morte que non tiña ideoloxía nen preferencias por un réxime ou outro).\nE así ata que tamén caeu Asturias: mentres, en Seixalbo, cada praza que se tomaba repicaban as campás, e as nais encollíanse de anguria sabedoras de que cada victoria traía consigo unha morea de prisioneiros.\nE as xentes sen tacha saían en procesión polas rúas; as nenas miraban sen entender nada. Mozos e mozas garridos, vestidos con camisa azul e correaxes; xentes que berran consignas sen sentido ¡Mueran los rojos del Cabildo! Din cando todos son parentes, cando todos son veciños. E a xente pechábase nas casas mortas de medo.\nTentaron voltar a Galicia polos montes, cecais para morrer máis perto da terra, cecais coa esperanza de que todo fose un mal soño soñado lonxe. Vagaron días e noites por montes pretos e regatos de lama, pero en cada loma...a figura do exército vencedor. Decidiron entón enterrar as armas e deixar que sucedese o inevitable; quitáronlles as roupas de coiro, malláronos, vexáronos...A vinganza estaba servida, non fixera máis que comezar.\nUn traslado, outro traslado: miles de medio homes medio mortos de medo e fame á espera dun incerto destiño. Entre tanta miseria e tanto odio unha voz amiga ¡Ángel, Ángel! “Era o Emilio que me viña falar e me traía un paquete de comida””non importan tanto as ideas como ter ou non corazón” . Ao outro día outro paquete, pero xa non houbo máis ocasións: traslado a Novellana. Pensou que aquela sería a derradeira terra que pisarían os seus pés: “ cada noite entraban os soldados enfocándonos cunha lanterna. – Tú ¡arriba! Así ata doce veces, ao chou. E eu pensaba ¿qué verían ou que non verían para decidir a quen levantaban e a quen non? ¿cal é a cara de vivir e cal a de morrer? ¿qué lles dirán á familia?” Así pasaron noite tras noite ata unhas trinta. Pero librou tamén daquela cicais porque tiña que quedar alguén vivo para certificar todo aquel horror, cecais porque o trasladaron a Xixón porque tiña unha causa pendente.\n• “Usted niegue todo, pero lo van a matar igualmente”\n• “Se le acusa de ser un comunista peligrosísimo, y de perpetrar múltiples fechorías en su pueblo, según hacen constar estos señores. Diga, ¿conoce a estos señores? ¿No es este de aquí de su familia? Ánxel mira sen dar crédito aos seus ollos as rúbricas: M.V., L.F., L.C., ¡G.G.!\n• “A este señor no lo he visto en mi vida” – di sinalando a sinatura que rezaba “Rafael Pato Movilla, cura párroco de Sejalvo”\n• “¡Pena de muerte!”\nDe novo trasladárono ao cárcere en espera do destino que Ánxel parecía vir esquivando desde había anos. Mil penas capitais metidas xuntas nun penal: cada día, xunto coa luz (sempre a luz) o ruído de pasos, logo de vermellos e a lista retumbando nos corredores. “Prendíanos polos brazos con arames que apretaban con alicates, de dous en dous; despois os disparos. Non os enterraban: tirábanos desde o acantilado” . O mar encargábase de borralo, de purificalo todo agás as conciencias asasinas. Oito días tardaron en limpar as celas de “peligrosos comunistas contrarios al régimen” . Só uns cantos se salvaron, de novo un deles Ánxel Fernández Lorenzo.\nDesde alí a Puerto de Santa María. – “Aquí no hay más que disciplina, disciplina y disciplina” esas foron as palabras de benvida e de regalo, un mes de incomunicación, un mes que dá para pensar se non valería máis ter sido un dos fusilados que quedar para sempre naquel inferno. O garda pasaba a cotío polo corredor berrando – “¡Franco, Franco, Franco!” Era a voz da nova orde de cousas, a voz da nova onde viu coma os máis vellos caían mortos de fame ao sol de mediodía mentres o Cardenal Segura loaba a grandeza de España libre e limpa de inimigos. Onde viu como algúns presos cazaban ratas que espelicaban para matar a fame ou comer ratiños pequenos con pelexo e todo.\n-“Cando viron que iamos morrer todos de fame deixaron que das casas nos mandaran comida, que non sempre chegaba ao destino. Eu cada mes recibía un paquete”.\nLogo mandárono a Barbastro, a un convento de clausura. O menú principal era cebola crúa sen adubo. “Había un compañeiro andaluz que facía bromas con todo e dicía_ -“ayer se folla, hoy se folla, mañana se folla; ¡aquí siempre se folla!”\n“Pasaron os meses e mandáronme aos montes de Huesca, a abrir unha pista. Alí houben de morrer, pero parece que tampouco entón estaba para min: os outros seis que estaban comigo quedaron enterrados debaixo de toneladas de terra e pedras. Preguntaban desde arriba -¿queda alguén vivo?- ¡Si, yo! Berrei. Rompín unha chea de ósos e estiven case un ano de baixa. Ao pouco de incorporarme de novo ao traballo chamáronme polo do indulto. Tiña que ter tres informes favorables, e tiven dous, pero o de Seixalbo, foi do pior acusándome de delitos e dicindo que era peligrosísimo. Outra vez escriben a Seixalbo dicindo que todo iso xa o pagara con creces e que a cuestión á que tiña que contestar L.C. era se podía ou non voltar á casa.”\n• “Nunca jamás en la vida”\nÁnxel decide entón, xa que é desterrado de por vida, quedarse por alí perto, en Pullaruego. Só anos máis tarde e ante a insistencia das autoridades civiles, coas que tiña un bo trato, e coa supervisión militar, decide voltar a Seixalbo á voda dun irmán. Quedou xa para sempre, pero xa nada foi coma antes: agora tiña 32 anos e levaba dez ás súas costas de dor e desconfianza que nublan os seus ollos azul ceo, ceo cara o que mira tristeiro_ - “¡que non veña outra!”\nSesenta e catro anos despois rebulen polas rúas de Seixalbo nenos inquedos e inocentes nos que se mesturou o sangue de delatores e delatados, de vencedores e vencidos. Eles son a mellor proba da conciliación e do perdón. Eles son a esperanza.